A Bizottság 2696/95/EK rendelete

(1995. november 21.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2588/95/EK [1] bizottsági rendelettel módosított, vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel elfogadott, hogy a tagállamok vámhatóságai által az áruk kombinált nómenklatúra szerinti besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításokra a 2454/93/EGK bizottsági rendelettel [3] módosított Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezései értelmében a jogosultak még három hónapig hivatkozhassanak;

mivel az e rendeletben előírt intézkedések összhangban vannak a Vámkódex Bizottság vám- és statisztikai nómenklatúrával foglalkozó részlegének a véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett, e rendelet rendelkezéseinek meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében három hónapig még hivatkozni lehet.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. november 21-én.

a Bizottság részéről

Mario Monti

a Bizottság tagja

[1] HL L 264., 1995.11.7., 4. o.

[2] HL L 256., 1987.9.7., 1. o.

[3] HL L 253., 1993.10.11., 1. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

| |

1.Élelmiszer-készítmény a következő összetétellel: | 21069092 | A besorolást a kombinált nómenklatúra 1. és 6. általános értelmezési szabályában foglalt rendelkezések, a 38. árucsoport 1. b) megjegyzése, valamint a 2106, 210690, és a 21069092. KN-kódok megfogalmazásai határozzák meg. Lásd a HR magyarázó megjegyzéseit a 38. árucsoportra vonatkozóan – Általános rész, negyedik bekezdés. |

–víz | 55,9 % |

–zsírsavak monogliceridje | 23,5 % |

–propilén-glikol | 7,3 % |

–poliglicerin észterek | 5,9 % |

–szorbitol | 3,5 % |

–szappan | 2,6 % |

–zsírsavak digliceridje | 1,1 % |

–kálium propionát | 0,1 % |

Ez a termék egy emulgálószer, melyet különböző típusú sütőipari termékek előállításánál használnak. |

2.Termék, por, granulátum, vagy pellet formájában, amely a következőket tartalmazza súly szerint, hozzávetőlegesen:48 % kalcium-hidrogén-ortofoszfát ("dikalcium-foszfát"),40 % kalcium-bis (dihidrogén-ortofoszfát) ("monokalcium-foszfát)"és12 % kalcium-karbonát, állati táplálásnál használt típusa | 23099093 | A besorolást a kombinált nómenklatúra 1. és 6. általános értelmezési szabályában foglalt rendelkezések és a 2309, 230990, valamint a 23099093 KN-kódok megfogalmazásai határozzák meg. Lásd még a HR II-C részében a 23.09 vtsz-hez tartozó magyarázó megjegyzéseket. A termék nem azonos a 3. megjegyzés A. részben a 31. árucsoporthoz adott leírásokkal. |

3.Konfekcionált textiltermék (méretek: 5 cm x 80 cm), amely egy poliakrilamidot tartalmazó textilcsőből áll, és amelyet nedvesen a bőr hűsítésére használnak.(Lásd a fényképet) | 39269099 | A besorolást a kombinált nómenklatúra 1., 3 b) és 6. általános értelmezési szabályában foglalt rendelkezések, és a 3926, 392690, valamint a 39269099 KN-kódok megfogalmazásai határozzák meg. A termék rendelkezik a poliakrilamidból készült áruk lényeges jellemzőivel. |

+++++ TIFF +++++

--------------------------------------------------